Β΄ Εθνική ποδοσφαίρου ανδρών 2000-01

Το πρωτάθλημα Β΄ Εθνικής 2000-01 διεξήχθη σε έναν όμιλο των 16 ομάδων. Η επίσημη ονομασία του ήταν Πρώτη Κατηγορία, διότι η Α΄ Εθνική είχε μετονομαστεί σε Ανώτερη ή Διακεκριμένη Κατηγορία, κατά το αγγλικό σύστημα που είχε εφαρμοστεί τότε. Η προοπτική ήταν οι ομάδες να μειωθούν από 16 σε 14, όπως και στην Α΄ Εθνική. Έτσι, στην Ανώτερη κατηγορία ανέβηκαν δύο ομάδες, ενώ στη Γ΄ Εθνική ή "Δεύτερη κατηγορία", όπως μετονομάστηκε υποβιβάστηκαν έξι. Τελικά, οι μετονομασίες αυτές κράτησαν μόνο μία σεζόν

 Στο πρωτάθλημα Β΄ Εθνικής/Πρώτης κατηγορίας του 2000-01 ίσχυσε ένα σύστημα παρόμοιο με της προηγούμενης σεζόν 1999-2000. Η προοπτική ήταν την επόμενη σεζόν να μειωθούν περαιτέρω οι ομάδες από 16 σε 14, τόσο στην Α΄ Εθνική/Ανώτερη όσο και στη "Β΄ Εθνική/Πρώτη". Έτσι από την "Α΄ Εθνική/Ανώτερη" υποβιβάστηκαν τέσσερις ομάδες, ενώ από τη "Β΄ Εθνική/Πρώτη" ανέβηκαν μόνο δύο. Παράλληλα, για να μειωθούν οι ομάδες της Β΄/Πρώτης, προβλεπόταν ο υποβιβασμός έξι ομάδων και η άνοδος μόνο δύο από τη Γ΄ Εθνική/Δεύτερη κατηγορία. Στα αξιοσημείωτα της σεζόν η κατάρρευση της πρωταθλήτριας Ελλάδας το 1988 Λάρισας που μετά από μια σειρά αγωνιστικών και οικονομικών προβλημάτων τερμάτισε στην 15η θέση και υποβιβάστηκε για πρώτη φορά στην ιστορία της στη Γ' Εθνική. Για να μην υπάρξουν αδικίες, ίσχυσε η πρόβλεψη της προηγούμενης σεζόν. Δηλαδή, η άνοδος των δύο και ο υποβιβασμός των έξι να οριστικοποιηθούν μόνο εφόσον τερματίσουν με διαφορά τουλάχιστον έξι βαθμών από τις επόμενες θέσεις, αλλιώς να γίνουν αγώνες κατάταξης (πλέϊ-οφ) με πλεονέκτημα έδρας των ομάδων με την καλύτερη θέση στην κανονική περίοδο. Λόγω του μικρού αριθμού ομάδων είχαμε πολλές ισοβαθμίες. Είναι χαρακτηριστικό ότι πέντε ομάδες ισοβάθμησαν με 44 β. στις θέσεις 4η ως 8η, ενώ η 9η με 42 β. οδηγήθηκε στα πλέι-οφ. Αναλυτικά είχαμε τον εξής σχεδιασμό: Άνοδος στην Α΄/Ανώτερη (2) Πρωταθλητής: σίγουρη άνοδος. Δευτεραθλητής: άνοδος μόνον εφόσον απείχε έξι βαθμούς από την τρίτη ομάδα. Αλλιώς, έπρεπε να δώσει (με πλεονέκτημα έδρας) αγώνες πλέι-οφ με την 3η ομάδα ή και με την 4η ομάδα. Τελικά, δεν χρειάστηκε να διεξαχθούν πλέι-οφ για την άνοδο, διότι ο Ακράτητος Άνω Λιοσίων που τερμάτισε στη 2η θέση είχε επτά βαθμούς διαφορά από την 3η Προοδευτική. Υποβιβασμός στη Γ΄/Δεύτερη (6) 13η ως 16η θεση: υποβιβάζονταν (4 ομάδες). 11η και 12η ομάδα: υποβιβάζονταν, εκτός αν η 10η ή και η 9η απείχαν λιγότερους από έξι βαθμούς. Στην περίπτωση αυτή η θέση του υποβιβασμού θα κρινόταν έπειτα από αγώνες πλέι-οφ των εμπλεκόμενων ομάδων, με πλεονέκτημα έδρας των ομάδων με την υψηλότερη θέση στην κανονική περίοδο. Έτσι ο Παναιγιάλειος (12ος με 39 β.), δεν υποβιβάστηκε, αφού υπερίσχυσε στα πλέι-οφ του Ναυπακτιακού Αστέρα (9ου με 42 β.). Αντίθετα, ο Παναιτωλικός (11ος με 42 β.) διεκδίκησε χωρίς επιτυχία την παραμονή από τον Α.Ο. Αγ. Νικολάου (10ο με 42 β.).Τελικά, η κατάσταση διαμορφώθηκε ως εξής: Ομάδες (16) Πρωταθλητής: Α.Ο. Αιγάλεω, άνοδος στην Ανώτερη κατηγορία. Δευτεραθλητής: Ακράτητος Άνω Λιοσίων, άνοδος στην Ανώτερη κατηγορία χωρίς να χρειαστούν πλέι-οφ. Υποβιβασμός (4): Πανελευσινιακός, Α.Ε. Λάρισας, Α.Ο. Τρίκαλα, Α.Ο. Καβάλα. Η ομάδα της Λάρισας, πρωταθλήτρια Ελλάδας τη σεζόν 1987-88, υποβιβάστηκε για πρώτη φορά στη Γ' Εθνική. Πλέι-οφ υποβιβασμού (για την αποφυγή 2 θέσεων): δύο αντίπαλα ζεύγη: 9ος - 12ος: Ναυπακτιακός Αστέρας (υποβιβάστηκε) - Παναιγιάλειος (σώθηκε) 10ος - 11ος: Α.Ο. Αγ. Νικολάου (σώθηκε) - Παναιτωλικός (υποβιβάστηκε). Υποβιβασμός από Α΄/Ανώτερη (4): Π.Α.Σ. Γιάννινα, Πανηλειακός, Π.Σ. Καλαμάτα, Αθηναϊκός Βύρωνα Άνοδος από Γ΄/Δεύτερη (2): Πατραϊκός, Χαλκηδόνα Νήαρ Ηστ. Οι 3 πρώτοι σκόρερ ήταν: 16 γκολ: Θωμάς Μακρής (Αιγάλεω). 15 γκολ: Γιώργος Ζαχαρόπουλος (Καλλιθέα). 13 γκολ: Λευτέρης Βελέντζας (Ακράτητος), Γιώργος Βλαχούδης (Ολυμπιακός Β.), Χρήστος Καραπίτσος (Παναιγιάλειος) Έγιναν για την αποφυγή δύο θέσεων υποβιβασμού. Μετείχαν οι τέσσερις ομάδες που τερμάτισαν στις θέσεις 9η ως 12η, αφού η 9η απείχε μόλις τρεις βαθμούς από τη 12η, και ως όριο ασφαλείας είχαν οριστεί οι έξι βαθμοί. Το σύστημα των αγώνων πλέι-οφ που ίσχυσε, θύμιζε το αντίστοιχο που εφαρμόζεται στα πρωταθλήματα του μπάσκετ. Δηλαδή, έπαιξαν σε ζεύγη: 9η-12η, 10η-11η και οι δύο νικήτριες ομάδες σώνονταν, ενώ οι δύο ηττημένες υποβιβάζονταν. Νικήτρια κάθε ζεύγους αναδεικνυόταν όποια ομάδα πετύχαινε δύο νίκες σε μέγιστο αριθμό τριών αγώνων (ή νίκη-ισοπαλία και καλύτερη διαφορά τερμάτων), από τους οποίους ο πρώτος και ο τρίτος θα διεξάγονταν στην έδρα της ομάδας που είχε τερματίσει σε καλύτερη θέση την κανονική περίοδο (δηλαδή της 9ης και 10ης). Στους αγώνες υστέρησαν και υποβιβάστηκαν ο Ναυπακτιακός Αστέρας και ο Παναιτωλικός. Αποτελέσματα Στατιστική ποδοσφαίρου. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 243-245.